Korraga külvatakse vähe taimi.  Selle asemel et külvata pikk tihe seemnerivi, mida hiljem on vaja harvendada, soovitab Mel Bartholomew külvata täpselt nii mitu seemet, kui vajate. Kui mõni ei idane, võib selle asemele hiljem külvata uue. Kindluse mõttes võite seemned külvata ka kahekaupa ja hiljem ülearuse ära näpistada. Ärge hinnake ennast üle ja pidage vastu kiusatusele korraga palju oma lemmikuid maha panna. Kui armastate näiteks salatit, külvake seda paarinädalaste vahedega mitmesse ruutu, mitte ärge pange korraga maha suurel hulgal  salatiseemet. Sel juhul jätkub saaki kauemaks.